title: Smernica Európskeho parlamentu a Rady 2009/105/ES zo 16. septembra 2009 týkajúca sa jednoduchých tlakových nádob (Text s významom pre EHP)

text:
               8.10.2009

               SK

               Úradný vestník Európskej únie

               L 264/12

      SMERNICA EURÓPSKEHO PARLAMENTU A RADY 2009/105/ES
   zo 16. septembra 2009
   týkajúca sa jednoduchých tlakových nádob
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Európskeho parlamentu a Rady 87/404/EHS z 25. júna 1987 o zosúladení právnych predpisov členských štátov týkajúcich sa jednoduchých tlakových nádob (3) bola opakovane (4) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.

               (2)

               Členské štáty nesú na svojom území zodpovednosť za bezpečnosť osôb, domácich zvierat a majetku vzhľadom na riziká vyplývajúce z netesnosti jednoduchých tlakových nádob alebo prasklín v nich.

               (3)

               Záväzné opatrenia v každom členskom štáte vymedzujú požadovanú bezpečnostnú úroveň jednoduchých tlakových nádob špecifikovaním ich konštrukčných a prevádzkových vlastností, podmienok inštalácie a používania, ako aj inšpekčných postupov pred uvedením i po uvedení na trh. Tieto záväzné opatrenia nevedú nevyhnutne k rozdielnej úrovni bezpečnosti v jednotlivých členských štátoch, ale svojou rozdielnosťou sťažujú obchodovanie v rámci Spoločenstva.

               (4)

               Táto smernica by mala obsahovať záväzné a základné požiadavky. V záujme zabezpečenia dôkazu zhody so základnými požiadavkami je nevyhnutné mať normy harmonizované na úrovni Spoločenstva, najmä ak sa týkajú návrhu, prevádzky a inštalácie jednoduchých tlakových nádob, aby bolo možné považovať výrobky, ktoré sa s nimi zhodujú, za výrobky spĺňajúce bezpečnostné požiadavky. Tieto normy harmonizované na úrovni Spoločenstva predkladajú súkromné orgány a musia zostať nezáväznými textami. Na tento účel sú inštitúcie ako Európsky výbor pre normalizáciu (CEN), Európsky výbor pre elektrotechnickú normalizáciu (Cenelec) a Európsky inštitút pre normalizáciu v telekomunikáciách (ETSI) uznané za orgány príslušné prijímať harmonizované normy, a to v zhode so všeobecnými inštrukciami pre spoluprácu medzi Komisiou, Európskym združením voľného obchodu (EZVO) a týmito troma orgánmi, ktoré boli podpísané 28. marca 2003 (5).

               (5)

               Rada prijala sériu smerníc zameraných na odstránenie technických prekážok obchodu založených na zásadách, ktoré stanovila vo svojej rezolúcii zo 7. mája 1985 o novom prístupe v oblasti technickej harmonizácie a normalizácie (6); každá z týchto smerníc stanovuje pripojenie označenia „CE“. Komisia vo svojom oznámení z 15. júna 1989 o celkovom prístupe v oblasti certifikácie a skúšobníctva (7) navrhla vytvorenie spoločnej právnej úpravy označenia „CE“ s jednotnou grafikou. Rada vo svojej rezolúcii z 21. decembra 1989 o celkovom prístupe v oblasti hodnotenia zhody (8) prijala ako hlavnú zásadu prijatie takéhoto koherentného prístupu, pokiaľ ide o použitie označenia „CE“. Dva základné prvky nového prístupu, ktoré by sa mali uplatňovať, predstavujú podstatné požiadavky a postupy posudzovania zhody.

               (6)

               Je nevyhnutná inšpekcia dodržiavania príslušných technických požiadaviek, aby sa zabezpečila účinná ochrana užívateľov a tretích strán. Existujúce inšpekčné postupy sa v jednotlivých členských štátoch odlišujú. S cieľom vyhnúť sa opakovaným inšpekciám, ktoré sú vo svojich dôsledkoch bariérami voľného pohybu nádob, mali by sa vytvoriť podmienky vzájomného uznávania inšpekčných postupov členských štátov. S cieľom napomôcť vzájomnému uznávaniu inšpekčných postupov mali by sa ustanoviť postupy Spoločenstva a kritériá na určovanie orgánov zodpovedných za uskutočňovanie testov, dohľadu a overovania.

               (7)

               Označenie „CE“ na jednoduchej tlakovej nádobe je predpokladom, že nádoba vyhovuje ustanoveniam tejto smernice a pri jej dovoze a uvádzaní do prevádzky preto nemá byť nevyhnutné opakovať vykonané inšpekcie. Napriek tomu jednoduché tlakové nádoby môžu predstavovať bezpečnostné riziko. Mali by sa prijať opatrenia na zníženie tohto rizika.

               (8)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, uvedených v časti B prílohy IV,

         PRIJALI TÚTO SMERNICU:
   KAPITOLA I

      ROZSAH PÔSOBNOSTI, VYMEDZENIE POJMOV, UVEDENIE NA TRH A VOĽNÝ POHYB

   Článok 1
   1.   Táto smernica sa uplatňuje na sériovo vyrábané jednoduché tlakové nádoby.
   2.   Z pôsobnosti tejto smernice sú vylúčené tieto nádoby:

               a)

               nádoby špeciálne navrhnuté na nukleárne použitie, ktorých poškodenie môže spôsobiť únik rádioaktivity;

               b)

               nádoby špeciálne určené na inštaláciu v lodiach a lietadlách alebo na ich pohon;

               c)

               hasiace prístroje.

         3.   Na účely tejto smernice sa uplatňujú tieto vymedzenia pojmov:

               a)

               „jednoduchá tlaková nádoba“ alebo „nádoba“ označuje každú zváranú nádobu pod vnútorným merným tlakom väčším než 0,5 baru, určenú na vzduch alebo dusík, ktorá nie je vyhrievaná.
               Časti a montážne prvky prispievajúce k pevnosti nádoby pod tlakom sa vyrábajú buď z kvalitnej nezliatinovej ocele, alebo nezliatinového hliníka, alebo z nevytvrdených hliníkových zliatin.
               Nádoba pozostáva buď:

                           i)

                           z valcovitých dielcov s kruhovým prierezom, uzatvorených vypuklými, prípadne rovnými dnami, ktoré sa otáčajú okolo tej istej osi ako valcovitá časť, alebo

                           ii)

                           z dvoch vypuklých dien, ktoré sa otáčajú okolo tej istej osi;

                     Maximálny pracovný tlak v nádobe nepresahuje 30 barov a súčin tohto tlaku a kapacity nádoby (PS x V) nepresahuje 10 000 bar.l.
               Minimálna pracovná teplota nesmie klesnúť pod – 50 °C a maximálna pracovná teplota nesmie presiahnuť 300 °C v prípade ocele a 100 °C v prípade hliníkových alebo zliatinových nádob.

               b)

               „harmonizovaná norma“ označuje technickú špecifikáciu (európsku normu alebo harmonizovaný dokument), prijatú Európskym výborom pre normalizáciu (CEN), Európskym výborom pre elektrotechnickú normalizáciu (Cenelec), alebo Európskym inštitútom pre normalizáciu v telekomunikáciách (ETSI), či dvoma alebo troma z týchto orgánov, na základe poverenia Komisie v zhode s ustanoveniami smernice Európskeho parlamentu a Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (9) a všeobecných inštrukcií pre spoluprácu s Európskym združením voľného obchodu (EZVO) a týmito troma orgánmi, ktorá bola podpísaná 28. marca 2003.

         Článok 2
   1.   Členské štáty podniknú všetky nevyhnutné opatrenia na zabezpečenie toho, aby nádoby mohli byť uvedené na trh a do prevádzky iba vtedy, ak nepredstavujú ústupok voči zásadám bezpečnosti osôb, domácich zvierat alebo majetku a ak sú riadne namontované, udržiavané a používajú sa na stanovené účely.
   2.   Ustanovenia tejto smernice nemajú vplyv na právo členských štátov špecifikovať, s náležitým ohľadom na znenie zmluvy, požiadavky, ktoré považujú za nevyhnutné na zabezpečenie ochrany pracovníkov, ktorí s týmito nádobami pracujú, za podmienky, že nedôjde k modifikácii nádob spôsobom, ktorý nie je špecifikovaný v tejto smernici.
   Článok 3
   1.   Nádoby, pri ktorých súčin PS x V presahuje 50 bar.l, musia spĺňať základné bezpečnostné požiadavky uvedené v prílohe I.
   2.   Nádoby, pri ktorých súčin PS x V je 50 bar.l alebo menej, sa musia vyrábať v zhode so správnou technickou praxou v jednom z členských štátov a niesť označenie uvedené v bode 1 prílohy II, s výnimkou označenia „CE“ uvedeného v článku 16.
   Článok 4
   Členské štáty nestavajú prekážky uvádzaniu nádob, ktoré spĺňajú požiadavky tejto smernice, na trh a do prevádzky v rámci svojho územia.
   Článok 5
   1.   V členských štátoch platí domnienka, že nádoby s označením „CE“ sú v súlade so všetkými ustanoveniami tejto smernice.
   V dôsledku prispôsobenia nádob národným normám, ktorými sa transponujú harmonizované normy, ktorých referenčné čísla boli uverejnené v Úradnom vestníku Európskej únie, sa vytvorí predpoklad, že sú v súlade so základnými bezpečnostnými požiadavkami, ako je uvedené v prílohe I.
   Členské štáty zverejnia referenčné čísla takýchto národných noriem.
   2.   Členské štáty považujú nádoby, na ktoré neexistujú normy podľa odseku 1 druhého pododseku alebo výrobca na ne neuplatnil alebo iba čiastočne uplatnil uvedené normy, za zhodné so základnými požiadavkami bezpečnosti uvedenými v prílohe I, ak ich zhoda so schváleným modelom bola po získaní certifikátu o ES skúške typu osvedčená umiestnením označenia „CE“.
   3.   Ak nádoby podliehajú iným smerniciam, ktoré upravujú ďalšie aspekty a ktoré tiež upravujú umiestnenie označenia „CE“, toto označenie predpokladá, že tieto nádoby sú v súlade s ustanoveniami týchto iných smerníc.
   Ak má výrobca v prechodnom období možnosť vybrať si, ktoré opatrenia bude uplatňovať, potom musí v označení „CE“ uviesť súlad iba s tou smernicou, ktorú uplatnil. V takomto prípade sa v sprievodných dokumentoch, správach alebo inštrukciách požadovaných smernicami musí uviesť podrobný súpis uplatňovaných smerníc, tak, ako boli uverejnené v Úradnom vestníku Európskej únie.
   Článok 6
   Ak členský štát alebo Komisia usúdia, že harmonizované normy uvedené v článku 5 ods. 1 nespĺňajú úplne základné požiadavky bezpečnosti uvedené v prílohe I, Komisia alebo príslušný členský štát predložia záležitosť stálemu výboru ustanovenému na základe článku 5 smernice 98/34/ES (ďalej len „výbor“) a uvedú pre to svoje dôvody.
   Výbor bezodkladne doručí svoje stanovisko.
   Na základe stanoviska výboru Komisia informuje členské štáty, či je, alebo nie je nevyhnutné vylúčiť tieto normy z uverejňovania podľa článku 5 ods. 1.
   Článok 7
   1.   Ak členský štát usúdi, že nádoby nesúce označenie „CE“ a používané v súlade s určeným účelom môžu ohroziť bezpečnosť osôb, domácich zvierat a majetku, prijme všetky primerané opatrenia, aby tieto výrobky vylúčil z trhu alebo zakázal či obmedzil ich uvádzanie na trh.
   Príslušný členský štát ihneď informuje Komisiu o každom takomto opatrení a uvedie dôvody svojho rozhodnutia, najmä údaj, či je nezhoda zapríčinená:

               a)

               nesplnením základných požiadaviek bezpečnosti uvedených v prílohe I, ak nádoba nezodpovedá harmonizovaným normám uvedeným v článku 5 ods. 1;

               b)

               nesprávnym uplatňovaním harmonizovaných noriem uvedených v článku 5 ods. 1;

               c)

               nedostatkami v harmonizovaných normách uvedených v článku 5 ods. 1.

         2.   Komisia sa o tom čo najskôr poradí s dotknutými stranami. Ak po takejto porade Komisia usúdi, že opatrenie podľa odseku 1 je opodstatnené, bezodkladne o tom informuje členský štát, ktorý prijal toto opatrenie, ako aj ostatné členské štáty.
   Ak boli podnetom pre rozhodnutie podľa odseku 1 nedostatky v normách, Komisia po porade s dotknutými stranami predloží záležitosť do dvoch mesiacov výboru, ak členský štát, ktorý tieto opatrenia prijal, chce ich naďalej uplatňovať, a uplatní postup podľa článku 6.
   3.   Ak nevyhovujúca nádoba nesie označenie „CE“, príslušný členský štát podnikne príslušné opatrenia proti tomu, kto udelil toto označenie, a bude o tom informovať Komisiu a ostatné členské štáty.
   4.   Komisia zabezpečí, aby členské štáty boli informované o priebehu a výsledku konania podľa odsekov 1, 2 a 3.
   KAPITOLA II

      CERTIFIKÁCIA

      ODDIEL 1

         Certifikačné postupy

   Článok 8
   1.   Pred výrobou tlakových nádob, pri ktorých súčin PS x V presahuje 50 bar.l navrhnutých v súlade s harmonizovanými normami uvedenými v článku 5 ods. 1, výrobca alebo jeho oprávnený zástupca so sídlom v rámci Spoločenstva podľa svojho vlastného výberu buď:

               a)

               informuje v súlade s článkom 9 schválený certifikačný orgán, ktorý po preverení projektovej a výrobnej dokumentácie uvedenej v bode 3 prílohy II vystaví certifikát o primeranosti, potvrdzujúci, že dokumentácia je uspokojivá, alebo

               b)

               predloží prototyp nádoby na ES skúšku typu podľa článku 10.

         2.   Pred výrobou tlakových nádob, pri ktorých súčin PS x V presahuje 50 bar.l, ktoré neboli navrhnuté alebo boli len čiastočne navrhnuté v súlade s harmonizovanými normami uvedenými v článku 5 ods. 1, výrobca alebo jeho oprávnený zástupca so sídlom v rámci Spoločenstva musí predložiť prototyp nádoby pre ES skúšku typu podľa článku 10.
   3.   Nádoby navrhnuté v súlade s harmonizovanými normami uvedenými v článku 5 ods. 1 alebo so schváleným prototypom pred uvedením na trh:

               a)

               podliehajú overeniu ES podľa článku 11, ak súčin PS x V presahuje 3 000 bar.l;

               b)

               ak súčin PS x V nepresahuje 3 000 bar.l, ale presahuje 50 bar.l, podliehajú podľa rozhodnutia výrobcu buď:

                           i)

                           ES vyhláseniu o zhode podľa článku 12, alebo

                           ii)

                           overeniu ES podľa článku 11.

         4.   Záznamy a korešpondencia vzťahujúce sa na certifikačné postupy podľa odsekov 1, 2 a 3 sú koncipované v úradnom jazyku členského štátu, v ktorom bol ustanovený schválený inšpekčný orgán, alebo v jazyku, ktorý tento orgán akceptuje.
   Článok 9
   1.   Členské štáty informujú Komisiu a ostatné členské štáty o vytvorených inšpekčných orgánoch, ktoré sú určené na výkon postupov, ako je uvedené v článku 8 ods. 1, 2 a 3, a o špecifických úlohách, ktorých uskutočnením boli tieto orgány poverené, a o identifikačných číslach, ktoré im predtým udelila Komisia.
   Komisia uverejní v Úradnom vestníku Európskej únie zoznam poverených orgánov s ich identifikačnými číslami a úlohami, ktorými boli poverené. Komisia zabezpečuje aktualizáciu tohto zoznamu.
   2.   Na účely schválenia orgánov uvedených v odseku 1 členské štáty dodržiavajú minimálne kritériá uvedené v prílohe III.
   3.   Členský štát, ktorý schválil inšpekčný orgán, musí schválenie zrušiť, ak zistí, že tento orgán už nespĺňa minimálne kritériá uvedené v prílohe III.
   Bezodkladne o tom informuje Komisiu a ostatné členské štáty.

      ODDIEL 2

         ES skúška typu

   Článok 10
   1.   ES skúška typu je postup, ktorým schválený inšpekčný orgán zisťuje a osvedčuje, že prototyp nádoby zodpovedá ustanoveniam smernice, ktoré sa naň vzťahujú.
   2.   Žiadosť o ES skúšku typu pre prototyp nádoby alebo prototyp predstavujúci skupinu nádob predkladá výrobca alebo jeho oprávnený zástupca jednému schválenému inšpekčnému orgánu. Tento oprávnený zástupca musí byť zriadený v rámci Spoločenstva.
   Žiadosť o ES skúšku typu obsahuje:

               a)

               názov a adresu výrobcu alebo jeho oprávneného zástupcu a miesto výroby nádob;

               b)

               projektovú a výrobnú dokumentáciu uvedenú v bode 3 prílohy II.

         Spolu so žiadosťou sa predkladá nádoba, ktorá predstavuje plánované výrobky.
   3.   Schválený inšpekčný orgán uskutoční ES skúšku typu spôsobom uvedeným v druhom a treťom pododseku.
   Preskúma nielen projektovú a výrobnú dokumentáciu na účely overenia zhody, ale aj predloženú nádobu.
   Pri skúmaní nádoby orgán:

               a)

               overí, či nádoba bola vyrobená v súlade s projektovou a výrobnou dokumentáciou a či sa môže bezpečne používať za pracovných podmienok, pre ktoré je určená;

               b)

               urobí príslušné kontroly a skúšky, aby si overil, či nádoba spĺňa základné požiadavky, ktoré sa na ňu vzťahujú.

         4.   Ak je prototyp v súlade s ustanoveniami, ktoré sú naň uplatniteľné, tento schválený inšpekčný orgán vystaví certifikát o ES skúške typu a zašle ho žiadateľovi. Daný certifikát obsahuje závery skúšky, uvádza všetky podmienky, ktorým jeho vydanie podlieha, a je doplnený opismi a výkresmi nevyhnutnými na identifikáciu schváleného prototypu.
   Komisia, ostatné schválené inšpekčné orgány a ďalšie členské štáty môžu získať kópiu certifikátu a na základe odôvodnenej požiadavky aj kópiu projektovej a výrobnej dokumentácie a správy o uskutočnených kontrolách a skúškach.
   5.   Schválený inšpekčný orgán, ktorý odmietne vydať certifikát o ES skúške typu, o tom informuje ostatné schválené inšpekčné orgány.
   Schválený inšpekčný orgán, ktorý odoberie certifikát o ES skúške typu, o tom informuje členský štát, ktorý ho schválil. Tento členský štát informuje o tom ostatné členské štáty a Komisiu a uvedie dôvody rozhodnutia.

      ODDIEL 3

         Overenie ES

   Článok 11
   1.   Overenie ES je postup, ktorým výrobca alebo jeho splnomocnený zástupca, ustanovený v rámci Spoločenstva, zabezpečuje a deklaruje, že nádoby, ktoré prešli kontrolou v súlade s odsekom 3, sa zhodujú s typom opísaným v certifikáte o ES skúške typu alebo s konštrukčnou a výrobnou dokumentáciou, ako je uvedené v bode 3 prílohy II, po získaní certifikátu o primeranosti.
   2.   Výrobca musí urobiť všetky potrebné opatrenia pre výrobný postup na zabezpečenie toho, aby nádoby zodpovedali typom opísaným v certifikáte o ES skúške typu alebo projektu a výrobnému plánu, ako je uvedený v bode 3 prílohy II. Výrobca alebo jeho splnomocnený zástupca, ustanovený v rámci Spoločenstva, musí pripevniť označenie „CE“ na každú nádobu a vyhotoviť ES vyhlásenie o zhode.
   3.   Schválený inšpekčný orgán musí vykonávať zodpovedajúce skúšky a testy, aby skontroloval súlad nádob s požiadavkami tejto smernice prostredníctvom skúšky a testovania nádob podľa druhého až desiateho pododseku.
   Výrobcovia musia predložiť svoje nádoby vo forme jednotných sérií a musia urobiť všetky potrebné opatrenia na to, aby výrobný postup zabezpečoval jednotnosť všetkých vyrobených sérií.
   K týmto sériám musí byť priložený certifikát o ES skúške typu, ako je uvedené v článku 10, alebo, ak nádoby nie sú vyrobené v zhode so schváleným prototypom, priloží sa projekt a výrobný plán, ako je uvedené v bode 3 prílohy II. V takomto prípade schválený inšpekčný orgán musí ešte pred overením ES preskúmať plán, aby mohol potvrdiť jeho súlad.
   Pri skúšaní série musí schválený inšpekčný orgán zabezpečiť, že nádoby sú vyrobené a skontrolované podľa projektu a výrobného plánu, a musí vykonať hydrostatický test alebo pneumatický test rovnakého účinku na každú nádobu v sérii pod tlakom Ph, ktorý sa rovná 1,5-násobku tlaku uvedeného v projekte nádoby, aby sa skontrolovala jej objemová stálosť. Bezpečnostné postupy testovania pri pneumatickom teste musí prijať ten členský štát, v ktorom sa daný test uskutočňuje.
   Okrem toho musí schválený inšpekčný orgán vykonať testy na skúšobných vzorkách vybraných zo skúšobnej vzorky reprezentatívnej produkcie alebo z nádoby, ktorú vyberie výrobca, aby sa preskúmala kvalita zvaru. Test sa uskutoční na pozdĺžnych zvaroch. Ak sa používa rôzna technika zvarov pre pozdĺžne a obvodové zvary, testy sa budú opakovať na obvodových zvaroch.
   Pre nádoby uvedené v bode 2.1.2 prílohy I sa tieto testy na skúšobných vzorkách nahradia hydrostatickým testom na piatich náhodne vybraných nádobách z každej série, aby sa skontrolovalo, či vyhovujú podstatným požiadavkám bezpečnosti uvedeným v bode 2.1.2 prílohy I.
   V prípade prijatých sérií schválený inšpekčný orgán udelí alebo dá pokyn na udelenie svojho identifikačného čísla na každý prijímaný výrobok a vyhotoví písomné osvedčenie o zhode s vykonaným testom. Všetky výrobky v sérii sa môžu umiestniť na trh, s výnimkou tých, ktoré nevyhoveli hydrostatickému alebo pneumatickému testu.
   V prípade zamietnutia série schválený inšpekčný orgán alebo príslušný orgán musí urobiť zodpovedajúce opatrenia, aby zabránil umiestneniu takejto série na trh. V prípade často opakovaných zamietnutí sérií môže schválený inšpekčný orgán pozastaviť štatistické overenie.
   Výrobca môže so súhlasom schváleného inšpekčného orgánu pripevniť jeho identifikačné číslo v priebehu výrobného procesu.
   Výrobca alebo jeho splnomocnený zástupca musí byť schopný predložiť osvedčenia o zhode na požiadanie schváleného inšpekčného orgánu, ako je uvedené v siedmom pododseku.

      ODDIEL 4

         ES vyhlásenie o zhode

   Článok 12
   1.   Výrobca pri plnení záväzkov vyplývajúcich z článku 13 musí umiestniť označenie „CE“ ustanovené v článku 16 na nádoby, o ktorých vyhlásil, že sú v súlade:

               a)

               s projektom a výrobným plánom, ako je uvedené v bode 3 prílohy II, po získaní certifikátu o primeranosti, alebo

               b)

               so schváleným prototypom.

         2.   Na základe tohto ES vyhlásenia o zhode výrobca v prípadoch, keď súčin PS x V presahuje 200 bar.l, začne podliehať dohľadu ES.
   Účelom dohľadu ES je zabezpečiť, ako to požaduje druhý odsek článku 14, aby si výrobca riadne plnil povinnosti vyplývajúce z článku 13 ods. 2. Ak nádoby boli vyrobené v súlade so schváleným prototypom, dohľad uskutočňuje schválený orgán, ktorý vydal certifikát o ES skúške typu podľa článku 10 ods. 4 prvý pododsek, alebo, ak nejde o takýto prípad, potom dohľad uskutoční schválený orgán, ktorému bola v súlade s článkom 8 ods. 1 písm. a) zaslaná projektová a výrobná dokumentácia.
   Článok 13
   1.   Ak výrobca použije postup uvedený v článku 12, musí pred začatím výroby zaslať schválenému inšpekčného orgánu, ktorý udelil certifikát o ES skúške typu alebo certifikát o primeranosti, dokumentáciu opisujúcu výrobný proces a všetky vopred stanovené systematické opatrenia na zabezpečenie zhody tlakových nádob s normami podľa článku 5 ods. 1 alebo so schváleným prototypom.
   2.   Dokumentácia podľa odseku 1 obsahuje:

               a)

               opis výrobných a skúšobných prostriedkov vhodných na zhotovenie nádob;

               b)

               inšpekčné podklady opisujúce príslušné skúšky a testy, ktoré treba vykonať počas výroby, spolu so spôsobom a početnosťou ich uskutočnenia;

               c)

               záväzok vykonať skúšky a testy v súlade s inšpekčnými podkladmi uvedenými v písmene b) a urobiť hydrostatický test alebo na základe súhlasu členského štátu pneumatický test každej vyrobenej nádoby pri testovacom tlaku rovnajúcom sa 1,5-násobku výpočtového tlaku.
               Zodpovednosť za vykonanie týchto skúšok a testov nesú kvalifikovaní pracovníci dostatočne nezávislí od pracovníkov z výroby a musí byť o nich vypracovaná správa;

               d)

               adresy výrobných a skladových priestorov a dátum začatia výroby.

         3.   Ak súčin PS x V presiahne 200 bar.l, výrobcovia povolia orgánu zodpovednému za dohľad ES prístup do uvedených výrobných a skladovacích priestorov na účely kontroly, umožnia mu vybrať si vzorky nádob a poskytnú mu všetky potrebné informácie, a to najmä:

               a)

               projektovú a výrobnú dokumentáciu;

               b)

               správu o inšpekcii;

               c)

               certifikát o ES skúške typu, prípadne certifikát o primeranosti;

               d)

               správu o uskutočnených skúškach a testoch.

         Článok 14
   Schválený inšpekčný orgán, ktorý vydal certifikát o ES skúške typu alebo certifikát o primeranosti, musí pred termínom začatia výroby preskúmať doklad uvedený v článku 13 ods. 1 aj projektovú a výrobnú dokumentáciu uvedenú v bode 3 prílohy II, aby tak overil ich zhodu, keď nádoby nie sú vyrobené podľa schváleného prototypu.
   Navyše, ak súčin PS x V presahuje 200 bar.l, musí tento orgán v priebehu výroby:

               a)

               zabezpečiť, aby výrobca skutočne kontroloval sériovo vyrábané nádoby v súlade s článkom 13 ods. 2 písm. c);

               b)

               na kontrolné účely náhodne vyberať vzorky z miesta výroby alebo skladovania nádob.

         Tento schválený inšpekčný orgán poskytne členskému štátu, ktorý ho schválil, a na požiadanie aj ďalším schváleným inšpekčným orgánom, ostatným členským štátom a Komisii, kópiu kontrolnej správy.
   KAPITOLA III

      OZNAČENIE „CE“ A NÁPISY

   Článok 15
   Bez toho, aby bol dotknutý článok 7:

               a)

               ak členský štát zistí, že označenie „CE“ nebolo náležite umiestnené, výrobca alebo jeho splnomocnený zástupca, ustanovený v rámci Spoločenstva, je povinný zariadiť, aby bol výrobok v súlade s ustanoveniami o používaní označenia „CE“, a napraviť ich porušenie za podmienok, aké uloží tento členský štát;

               b)

               ak takýto nesúlad pokračuje, členský štát musí prijať všetky zodpovedajúce opatrenia, aby obmedzil alebo zabránil umiestneniu takýchto výrobkov na trh, alebo aby zabezpečil ich stiahnutie z trhu v súlade s postupom stanoveným v článku 7.

         Článok 16
   1.   Označenie „CE“ a nápisy uvedené v prílohe II, bod 1, sa umiestnia na nádobu alebo výrobný štítok pripevnený na nádobe tak, aby nemohol byť odstránený, a majú byť viditeľné, dobre čitateľné a nezmazateľné.
   Označenie „CE“ pozostáva z iniciálok „CE“ vo forme, aká je znázornená vo vzore v bode 1.1 prílohy II. Za označením „CE“ musí nasledovať identifikačné číslo inšpekčného orgánu zodpovedného za overenie ES alebo dohľad ES, ako je uvedené v článku 9 ods. 1.
   2.   Umiestnenie označení na nádoby, ktoré môžu pomýliť tretie strany, pokiaľ ide o význam a formu označenia „CE“, sa zakazujú. Nádoba sa môže opatriť akýmkoľvek iným označením alebo štítkom s údajmi za predpokladu, že sa tým nezníži viditeľnosť a čitateľnosť označenia „CE“.
   KAPITOLA IV

      ZÁVEREČNÉ USTANOVENIA

   Článok 17
   V každom rozhodnutí prijatom na základe tejto smernice, ktorého dôsledkom sú obmedzenia pri uvádzaní nádoby na trh, prípadne do prevádzky, sa presne uvedú dôvody, na základe ktorých vzniklo. Takéto rozhodnutie sa bezodkladne oznámi dotknutej strane, ktorá sa zároveň informuje o opravných prostriedkoch použiteľných na základe zákonov platných v dotknutom členskom štáte a o lehotách na uplatnenie týchto opravných prostriedkov.
   Článok 18
   Členské štáty oznámia Komisii texty hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 19
   Smernica 87/404/EHS, zmenená a doplnená smernicami uvedenými v časti A prílohy IV, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, uvedených v časti B prílohy IV.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe V.
   Článok 20
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 21
   Táto smernica je určená členským štátom.

      V Štrasburgu 16. septembra 2009

            Za Európsky parlament

            predseda

         J. BUZEK

            Za Radu

            predsedníčka

         C. MALMSTRÖM

      (1)  Ú. v. EÚ C 27, 3.2.2009, s. 41.

      (2)  Stanovisko Európskeho parlamentu z 21. októbra 2008 (zatiaľ neuverejnené v úradnom vestníku) a rozhodnutie Rady z 13. júla 2009.

      (3)  Ú. v. ES L 220, 8.8.1987, s. 48.

      (4)  Pozri prílohu IV, časť A.

      (5)  Ú. v. EÚ C 91, 16.4.2003, s. 7.

      (6)  Ú. v. ES C 136, 4.6.1985, s. 1.

      (7)  Ú. v. ES C 267, 19.10.1989, s. 3.

      (8)  Ú. v. ES C 10, 16.1.1990, s. 1.

      (9)  Ú. v. ES L 204, 21.7.1998, s. 37.

      PRÍLOHA I

         ZÁKLADNÉ BEZPEČNOSTNÉ OPATRENIA

      (podľa článku 3 ods. 1)
      1.   MATERIÁLY
      Materiály sa musia vyberať podľa účelu použitia nádob a v súlade s bodmi 1.1 až 1.4.
      1.1.   Tlakové časti

      Materiály podľa článku 1 používané na výrobu tlakových častí musia byť:

                  a)

                  zvariteľné;

                  b)

                  tvárniteľné a húževnaté, aby porušenie materiálu pri minimálnej pracovnej teplote neviedlo k trieštivému ani krehkému lomu;

                  c)

                  odolné voči starnutiu.

            V prípade oceľových nádob materiály musia navyše spĺňať požiadavky uvedené v bode 1.1.1 a v prípade nádob z hliníka alebo hliníkovej zliatiny požiadavky uvedené v bode 1.1.2.
      Musia byť doložené hutníckym osvedčením od výrobcu materiálu, ako je uvedené v prílohe II.
      1.1.1.   Oceľové nádoby

      Nezliatinové ušľachtilé ocele musia spĺňať nasledujúce požiadavky:

                  a)

                  musia byť upokojené a dodávané v stave normalizačne žíhanom alebo v porovnateľnom stave;

                  b)

                  obsah uhlíka vo výrobku musí byť pod 0,25 % a obsah síry a fosforu musí byť pri každom z týchto prvkov pod 0,05 %;

                  c)

                  každý výrobok musí mať tieto mechanické vlastnosti:

                              —

                              maximálna medza pevnosti v ťahu Rm,max musí byť menšia ako 580 N/mm2,

                              —

                              ťažnosť po pretrhnutí musí byť:

                                          —

                                          ak sa skúšobné vzorky odoberajú rovnobežne so smerom valenia:

                                                      pri hrúbke ≥ 3 mm:

                                                      A

                                                      ≥ 22 %,

                                                      pre hrúbku < 3 mm:

                                                      A 80 mm

                                                      ≥ 17 %,

                                          —

                                          ak sa skúšobné vzorky odoberajú kolmo na smer valenia:

                                                      pri hrúbke ≥ 3 mm:

                                                      A

                                                      ≥ 20 %,

                                                      pri hrúbke < 3 mm:

                                                      A 80 mm

                                                      ≥ 15 %,

                              —

                              priemerná hodnota vrubovej húževnatosti KCV pre tri pozdĺžne skúšobné vzorky nesmie byť pri minimálnej pracovnej teplote menšia ako 35 J/cm2. Najviac jedna z týchto troch hodnôt môže by menšia ako 35 J/cm2, pričom minimum má byť 25 J/cm2.
                              V prípade ocelí používaných pri výrobe nádob, ktorých minimálna pracovná teplota je nižšia ako - 10 °C a hrúbka steny prevyšuje 5 mm, táto vlastnosť musí byť skontrolovaná.

            1.1.2.   Hliníkové nádoby

      Nelegovaný hliník musí mať obsah hliníka najmenej 99,5 % a zliatiny uvedené v článku 1 ods. 3 písm. a) musia preukázať dostatočnú odolnosť voči medzikryštalickej korózii pri maximálnej pracovnej teplote.
      Tieto materiály musia navyše spĺňať tieto požiadavky:

                  a)

                  musia byť dodávané v žíhanom stave a

                  b)

                  musia mať vo výrobku tieto mechanické vlastnosti:

                              —

                              maximálna medza pevnosti v ťahu Rm,max nesmie prevyšovať 350 N/mm2,

                              —

                              ťažnosť po pretrhnutí musí byť:

                                          —

                                          A ≥ 16 %, ak sa skúšobná vzorka odoberá rovnobežne so smerom valenia,

                                          —

                                          A ≥ 14 %, ak sa skúšobná vzorka odoberá kolmo na smer valenia.

            1.2.   Zváracie materiály

      Zváracie materiály používané na zhotovenie zvarov na nádobe alebo zvarov nádoby musia byť vhodné pre zvárané materiály a zlučiteľné s nimi.
      1.3.   Príslušenstvo prispievajúce k pevnosti nádoby

      Toto príslušenstvo (napr. skrutky a matice) musí byť vyrobené z materiálov, ktoré sú špecifikované v bode 1.1 alebo z iných druhov ocele, hliníka alebo vhodnej hliníkovej zliatiny, zlučiteľných s materiálmi používanými na výrobu tlakových častí.
      Tieto materiály musia mať pri minimálnej pracovnej teplote potrebnú ťažnosť po pretrhnutí a húževnatosť.
      1.4.   Beztlakové časti

      Všetky beztlakové časti zváraných násob musia byť z materiálov zlučiteľných s materiálmi častí, ku ktorým sú prizvárané.
      2.   NAVRHOVANIE NÁDOBY
      Keď výrobca vytvára návrh nádoby, musí definovať, na aký účel bude slúžiť, a zvoliť:

                  a)

                  minimálnu pracovnú teplotu Tmin;

                  b)

                  maximálnu pracovnú teplotu Tmax;

                  c)

                  maximálny pracovný tlak PS.

            Ak však zvolená minimálna pracovná teplota presahuje – 10 °C, požiadavky na kvalitu materiálu musia byť splnené pri – 10 °C.
      Výrobca musí tiež zobrať do úvahy tieto požiadavky:

                  —

                  musí byť daná možnosť kontroly vnútra nádob,

                  —

                  musí byť daná možnosť vypustenia nádob,

                  —

                  mechanické vlastnosti nádoby v priebehu celého jej používania na určené ciele musia zostať zachované,

                  —

                  nádoby musia byť dostatočne chránené proti korózii, vzhľadom na účel ich použitia

            a skutočnosť, že za podmienok predpokladaného používania:

                  —

                  nádoby nesmú byť vystavované tlakom, ktoré by mohli pravdepodobne viesť k zhoršeniu ich bezpečnosti pri užívaní,

                  —

                  vnútorný tlak nesmie trvale presiahnuť maximálny pracovný tlak PS Avšak nakrátko môže dôjsť k prekročeniu tlaku do 10 %.

            Obvodové a pozdĺžne zvarové spoje musia byť urobené dôkladnými prievarmi alebo zvarmi s rovnocenným účinkom. Von vyklenuté dná, s výnimkou dna pologuľatého, musia mať valcový lem.
      2.1.   Hrúbka steny

      Ak súčin PS × V neprevyšuje 3 000 bar.l, výrobca musí vybrať pre stanovenie hrúbky steny nádoby jednu z metód opísaných v bodoch 2.1.1 a 2.1.2. Ak súčin PS × V je viac než 3 000 bar.l alebo ak maximálna pracovná teplota presiahne 100 °C, táto hrúbka sa musí stanoviť metódou opísanou v bode 2.1.1.
      Avšak skutočná hrúbka steny valcovitej časti a uzáverov nesmie byť menšia než 2 mm v prípade oceľových nádob a nie menšia ako 3 mm v prípade nádob z hliníka alebo hliníkovej zliatiny.
      2.1.1.   Spôsob výpočtu

      Minimálnu hrúbku tlakových častí treba vyrátať so zreteľom na intenzitu napätia a tieto ustanovenia:

                  a)

                  tlak vzatý do úvahy pri danom výpočte nesmie byť menší ako zvolený maximálny pracovný tlak PS;

                  b)

                  celkové dovolené membránové napätie nesmie presiahnuť nižšiu z hodnôt 0,6 RET alebo 0,3 Rm. Na stanovenie dovoleného napätia musí výrobca použiť minimálne hodnoty RET a Rm garantované výrobcom materiálu.

            Ak však valcovitá časť nádoby má jeden alebo viac pozdĺžnych zvarov, ktoré boli urobené neautomatickým spôsobom zvárania, hrúbku vyrátanú spôsobom uvedeným v prvom odseku treba vynásobiť koeficientom 1,15.
      2.1.2.   Experimentálna metóda

      Hrúbka steny musí byť stanovená tak, aby umožňovala nádobám odolať pri teplote okolia takému tlaku, ktorý sa rovná najmenej päťnásobku maximálneho pracovného tlaku, s trvalým obvodovým deformačným faktorom nie väčším ako 1 %.
      3.   VÝROBNÉ POSTUPY
      Nádoby sú konštruované a podliehajú výrobným kontrolám v súlade s projektovou a technickou dokumentáciou uvedenou v bode 3 prílohy II.
      3.1.   Príprava jednotlivých častí

      Príprava jednotlivých častí (napr. tvarovaním, opracovaním hrán) nesmie viesť k vzniku povrchových defektov alebo trhlín či zmien mechanických vlastností, ktoré by mohli byť na ujmu bezpečnosti nádob.
      3.2.   Zvary tlakových častí

      Vlastnosti zvarov a priľahlých oblastí musia byť podobné vlastnostiam zvarovaných materiálov a musia byť bez povrchových alebo vnútorných chýb, ktoré sú na ujmu bezpečnosti nádob.
      Zvary musia byť robené kvalifikovanými zváračmi alebo pracovníkmi, ktorí majú potrebnú odbornú spôsobilosť, a v súlade so schválenými zváracími postupmi. Príslušné schvaľovacie a kvalifikačné testy musia uskutočniť schválené inšpekčné orgány.
      Výrobca musí okrem toho v priebehu výroby zabezpečiť stálu kvalitu zvaru uskutočnením príslušných testov pri použití adekvátnych postupov. O týchto testoch vypracúva správy.
      4.   UVEDENIE NÁDOB DO PREVÁDZKY
      Spolu s nádobami musí byť dodaný návod na používanie od výrobcu, ako je uvedené v bode 2 prílohy II.

      PRÍLOHA II

         OZNAČENIE „CE“, NÁPISY, NÁVOD NA POUŽÍVANIE, PROJEKTOVÁ A TECHNICKÁ DOKUMENTÁCIA, DEFINÍCIE A SYMBOLY

      1.   OZNAČENIE „CE“ A NÁPISY
      1.1.   Označenie „CE“

      Označenie „CE“ pozostáva z iniciálok „CE“ v takejto forme:

      Ak sa označenie „CE“ zmenší alebo zväčší, musia sa rešpektovať proporcie dané v náčrte v tomto bode.
      Rôzne komponenty označenia „CE“ musia mať v princípe rovnaký vertikálny rozmer, ktorý nesmie byť menší ako 5 mm.
      1.2.   Nápisy

      Nádoba alebo štítok s údajmi musí obsahovať aspoň tieto informácie:

                  a)

                  maximálny pracovný tlak (PS v baroch);

                  b)

                  maximálnu pracovnú teplotu (Tmax v °C);

                  c)

                  minimálnu pracovnú teplotu (Tmin v °C);

                  d)

                  objem nádoby (V v l);

                  e)

                  názov alebo značku výrobcu;

                  f)

                  typ a výrobné číslo alebo identifikátor série nádoby;

                  g)

                  posledné dvojčíslo roku, v ktorom bolo pripevnené označenie „CE“.

            Ak sa použije štítok s údajmi, musí byť navrhnutý tak, aby sa nemohol opakovane použiť a musí obsahovať prázdne miesto pre poskytnutie ďalších informácií.
      2.   NÁVOD NA POUŽÍVANIE
      Návod na používanie musí obsahovať tieto informácie:

                  a)

                  podrobnosti uvedené v bode 1, s výnimkou výrobného čísla nádoby;

                  b)

                  určené použitie nádoby;

                  c)

                  požiadavky na údržbu a inštaláciu z hľadiska bezpečnosti nádoby.

            Tieto informácie musia byť v úradnom jazyku alebo jazykoch krajiny určenia.
      3.   PROJEKTOVÁ A TECHNICKÁ DOKUMENTÁCIA
      Projektová a technická dokumentácia musí obsahovať opis technológie a pracovných postupov použitých na účely splnenia základných bezpečnostných požiadaviek uvedených v prílohe I alebo harmonizovaných noriem uvedených v článku 5 ods. 1, a to najmä:

                  a)

                  detailný výrobný výkres typu nádoby;

                  b)

                  návod na používanie;

                  c)

                  doklad opisujúci:

                              —

                              zvolené materiály,

                              —

                              zvolené postupy zvárania,

                              —

                              zvolené kontroly,

                              —

                              všetky príslušné detaily, ktoré sa týkajú návrhu nádoby.

            Ak sa zavedú postupy uvedené v článkoch 11 až 14, dokumentácia musí navyše obsahovať:

                  a)

                  doklady schválených zváračských postupov a zváračov alebo obsluhy;

                  b)

                  hutnícke osvedčenie pre materiály používané pri výrobe častí a montážnych dielcov zabezpečujúcich pevnosť tlakovej nádoby;

                  c)

                  správu o uskutočnených skúškach a testoch alebo opis navrhnutých kontrol.

            4.   DEFINÍCIE A SYMBOLY
      4.1.   Definície

                  a)

                  Výpočtový tlak „P“ je pretlak zvolený výrobcom a používaný na stanovenie hrúbky tlakových častí nádoby.

                  b)

                  Maximálny pracovný tlak „PS“ je maximálny pretlak, ktorý možno vyvinúť za normálnych podmienok používania nádoby.

                  c)

                  Minimálna pracovná teplota Tmin je najnižšia stabilizovaná teplota v stene nádoby za normálnych podmienok používania.

                  d)

                  Maximálna pracovná teplota Tmax je najvyššia stabilizovaná teplota, ktorú môže dosiahnuť stena nádoby za normálnych podmienok používania.

                  e)

                  Medza pevnosti RET má pri maximálnej pracovnej teplote Tmax hodnotu:

                              —

                              hornej medze klzu ReH pri materiáloch s dolnou a hornou medzou klzu,

                              —

                              alebo dohodnutej medze klzu Rp0,2,

                              —

                              alebo dohodnutej medze klzu Rp1,0 v prípade nelegovaného hliníka.

                  f)

                  Skupiny nádob
                  Nádoby tvoria tú istú skupinu, ak sa od prototypu odlišujú len svojím priemerom, za predpokladu, že vyhovujú prípustným požiadavkám podľa bodov 2.1.1 a 2.1.2 prílohy I, prípadne dĺžkou svojej valcovitej časti s týmito obmedzeniami:

                              —

                              keď prototyp má navyše na koncoch jeden alebo niekoľko mušľovitých kruhov, varianty skupiny musia mať najmenej jeden mušľovitý kruh,

                              —

                              keď prototyp má iba dve vypuklé dná, varianty skupiny nesmú mať mušľovité kruhy.

                        Odchýlky v dĺžke zapríčiňujúce modifikáciu štrbín, prípadne prievarov musia byť zobrazené na výkrese každého variantu.

                  g)

                  Séria nádob pozostáva najviac z 3 000 nádob rovnakého typu modelu.

                  h)

                  V zmysle tejto smernice ide o sériovú výrobu vtedy, ak je v priebehu stanoveného časového úseku v nepretržitom výrobnom procese vyrobená viac ako jedna nádoba rovnakého typu podľa jedného návrhu a za použitia rovnakých výrobných postupov.

                  i)

                  Kontrolná nálepka: doklad, ktorým výrobca osvedčuje, že dodané výrobky spĺňajú požiadavky objednávky, a v ktorom uvádza výsledky rutinných kontrolných testov vo výrobni, najmä chemického zloženia a mechanických vlastností, uskutočnených na výrobkoch, ktoré boli vyrobené rovnakým výrobným postupom ako dodávka, pričom testy nemusia byť robené priamo na dodaných výrobkoch.

            4.2.   Symboly

                  A

               ťažnosť po pretrhnutí

                  %

                  A 80 mm

                  ťažnosť po pretrhnutí (Lo = 80 mm)

                  %

                  KCV

                  vrubová húževnatosť

                  J/cm2

                  P

                  výpočtový tlak

                  bar

                  PS

                  pracovný maximálny tlak

                  bar

                  Ph

                  hydrostatický alebo pneumatický testovací tlak

                  bar

                  Rp0,2

                  dohodnutá medza klzu pri 0,2 %

                  N/mm2

                  RET

                  medza pevnosti pri maximálnej pracovnej teplote

                  N/mm2

                  ReH

                  horná medza klzu

                  N/mm2

                  Rm

                  medza pevnosti v ťahu pri izbovej teplote

                  N/mm2

                  Rm, max

                  maximálna medza pevnosti v ťahu

                  N/mm2

                  Rp1,0

                  dohodnutá medza klzu pri 1,0 %

                  N/mm2

                  Tmax

                  maximálna pracovná teplota

                  °C

                  Tmin

                  minimálna pracovná teplota

                  °C

                  V

                  kapacita nádoby

                  l

      PRÍLOHA III

         MINIMÁLNE KRITÉRIÁ, KTORÉ MUSIA ČLENSKÉ ŠTÁTY REŠPEKTOVAŤ NA ÚČELY SCHVÁLENIA INŠPEKČNÝCH ORGÁNOV

      (Podľa článku 9 ods. 2)

                  1.

                  Schválený inšpekčný orgán, jeho riaditeľ a zamestnanci zodpovední za uskutočňovanie overovacích testov nesmú byť návrhármi, výrobcami, dodávateľmi alebo montérmi nádob, ktoré kontrolujú, alebo splnomocnenými zástupcami niektorej z týchto strán. Nesmú sa priamo podieľať na návrhu, výrobe, marketingu ani údržbe týchto nádob, ani zastupovať strany, ktoré sa zaoberajú týmito činnosťami. To nevylučuje možnosť výmeny technických informácií medzi výrobcom a inšpekčným orgánom.

                  2.

                  Schválený inšpekčný orgán a jeho zamestnanci musia uskutočňovať overovacie testy s najvyšším stupňom profesionálnej bezúhonnosti a technickej kompetencie a nesmú podliehať žiadnym tlakom, najmä nie finančným, zo strany osôb alebo skupín osôb so záujmom na výsledku overovania, ktoré by mohli ovplyvniť posudzovanie alebo výsledky inšpekcie.

                  3.

                  Schválený inšpekčný orgán musí mať k dispozícii potrebný personál a potrebné vybavenie, aby si mohol riadne plniť správne a technické úlohy spojené s overovaním; musí mať tiež prístup k zariadeniu potrebnému na špeciálne overovanie.

                  4.

                  Pracovníci zodpovední za inšpekciu musia mať:

                              a)

                              dôkladný technický a odborný výcvik;

                              b)

                              dostatok vedomostí o požiadavkách na testy, ktoré majú uskutočniť, a adekvátne skúsenosti s týmito testami;

                              c)

                              schopnosť vystaviť certifikáty, urobiť záznamy a pripraviť správy dokladajúce vykonanie testov.

                  5.

                  Musí byť zaručená nestrannosť inšpektorov. Ich odmeňovanie nesmie byť závislé od počtu uskutočnených testov ani výsledkov týchto testov.

                  6.

                  Schválený inšpekčný orgán musí uzavrieť poistenie zákonnej zodpovednosti, ak túto zodpovednosť nenesie štát v súlade s vnútroštátnymi právnymi predpismi alebo ak nie je za testy priamo zodpovedný samotný členský štát.

                  7.

                  Pracovníci schváleného inšpekčného orgánu sú povinní zachovávať služobné tajomstvo týkajúce sa všetkých informácií získaných pri plnení svojich úloh (s výnimkou vo vzťahu k príslušným správnym orgánom štátu, v ktorom sa dané činnosti uskutočňujú) na základe tejto smernice alebo iných ustanovení vnútroštátnych právnych predpisov, ktoré ju implementujú.

      PRÍLOHA IV
      ČASŤ A

         Zrušená smernica so zoznamom neskorších zmien a doplnení

      (v zmysle článku 19)

                  Smernica Rady 87/404/EHS
                  (Ú. v. ES L 220, 8.8.1987, s. 48).

                  Smernica Rady 90/488/EHS
                  (Ú. v. ES L 270, 2.10.1990, s. 25).

                  Smernica Rady 93/68/EHS
                  (Ú. v. ES L 220, 30.8.1993, s. 1).

                  Iba článok 1 bod 1 a článok 2.

            ČASŤ B

         Lehoty na transpozíciu do vnútroštátneho práva a uplatňovanie

      (v zmysle článku 19)

                  Smernica

                  Lehota na transpozíciu

                  Dátum uplatňovania

                  87/404/EHS

                  31. december 1989

                  1. júl 1990 (1)

                  90/488/EHS

                  1. júl 1991

                  —

                  93/68/EHS

                  30. jún 1994

                  1. január 1995 (2)

         (1)  V súlade s článkom 18 ods. 2 tretí pododsek, členské štáty do 1. júla 1992 povolia dodávky tých nádob a ich uvedenie do prevádzky, ktoré zodpovedajú predpisom platným na ich území pred 1. júlom 1990.

         (2)  V súlade s článkom 14 ods. 2, do 1. januára 1997 členské štáty dovolia umiestňovať na trh a uvádzať do prevádzky výrobky, ktoré sú v súlade s dohodami o označovaní platnými pred 1. januárom 1995.

      PRÍLOHA V

         TABUĽKA ZHODY

                  Smernica 87/404/EHS

                  Táto smernica

                  odôvodnenie č. 5, piata veta

                  článok 1 ods. 3 písm. b)

                  článok 1 ods. 1

                  článok 1 ods. 1

                  článok 1 ods. 2 prvý pododsek

                  článok 1 ods. 3 písm. a) prvý pododsek

                  článok 1 ods. 2 druhý pododsek prvá zarážka

                  článok 1 ods. 3 písm. a) druhý pododsek

                  článok 1 ods. 2 druhý pododsek druhá zarážka prvá a druhá podzarážka

                  článok 1ods. 3 písm. a) tretí pododsek body i) a ii)

                  článok 1 ods. 2 druhý pododsek tretia zarážka

                  článok 1 ods. 3 písm. a) štvrtý pododsek

                  článok 1 ods. 2 druhý pododsek štvrtá zarážka

                  článok 1 ods. 3 písm. a) piaty pododsek

                  článok 1 ods. 3, prvá, druhá a tretia zarážka

                  článok 1 ods. 2 písm. a), b) a c)

                  články 2, 3 a 4

                  články 2, 3 a 4

                  článok 5 ods. 1

                  článok 5 ods. 1

                  článok 5 ods. 2

                  článok 5 ods. 2

                  článok 5 ods. 3 písm. a) a b)

                  článok 5 ods. 3 prvý a druhý pododsek

                  článok 6

                  článok 6

                  článok 7 ods. 1

                  článok 7 ods. 1

                  článok 7 ods. 2 prvá a druhá veta

                  článok 7 ods. 2 prvý pododsek

                  článok 7 ods. 2 tretia veta

                  článok 7 ods. 2 druhý pododsek

                  článok 7 ods. 3

                  článok 7 ods. 3

                  článok 7 ods. 4

                  článok 7 ods. 4

                  článok 8 ods. 1 úvodná veta a písm. a) úvodná veta

                  článok 8 ods. 1 úvodná veta

                  článok 8 ods. 1 písm. a) prvá a druhá zarážka

                  článok 8 ods. 1 písm. a) a b)

                  článok 8 ods. 1 písm. b)

                  článok 8 ods. 2

                  článok 8 ods. 2 písm. a)

                  článok 8 ods. 3 písm. a)

                  článok 8 ods. 2 písm. b) prvá a druhá zarážka

                  článok 8 ods. 3 písm. b) bod i) a ii)

                  článok 8 ods. 3

                  článok 8 ods. 4

                  článok 9

                  článok 9

                  článok 10 ods. 1

                  článok 10 ods. 1

                  článok 10 ods. 2 prvý pododsek

                  článok 10 ods. 2 prvý pododsek

                  článok 10 ods. 2 druhý pododsek prvá a druhá zarážka

                  článok 10 ods. 2 druhý pododsek písm. a) a b)

                  článok 10 ods. 2 tretí pododsek

                  článok 10 ods. 2 tretí pododsek

                  článok 10 ods. 3 prvý pododsek

                  článok 10 ods. 3 prvý pododsek

                  článok 10 ods. 3 druhý pododsek

                  článok 10 ods. 3 druhý pododsek

                  článok 10 ods. 3 tretí pododsek písm. a) a b)

                  článok 10 ods. 3 tretí pododsek písm. a) a b)

                  článok 10 ods. 4

                  článok 10 ods. 4

                  článok 10 ods. 5 prvá veta

                  článok 10 ods. 5 prvý pododsek

                  článok 10 ods. 5 druhá a tretia veta

                  článok 10 ods. 5 druhý pododsek

                  článok 11 ods. 1 a 2

                  článok 11 ods. 1 a 2

                  článok 11 ods. 3 úvodné slová

                  článok 11 ods. 3 prvý pododsek

                  článok 11 ods. 3 bod 3.1.

                  článok 11 ods. 3 druhý pododsek

                  článok 11 ods. 3 bod 3.2.

                  článok 11 ods. 3 tretí pododsek

                  článok 11 ods. 3 bod 3.3 prvý pododsek.

                  článok 11 ods. 3 štvrtý pododsek

                  článok 11 ods. 3 bod 3.3 druhý pododsek

                  článok 11 ods. 3 piaty pododsek

                  článok 11 ods. 3 bod 3.3 tretí pododsek

                  článok 11 ods. 3 šiesty pododsek

                  článok 11 ods. 3 bod 3.4 prvý pododsek

                  článok 11 ods. 3 siedmy pododsek

                  článok 11 ods. 3 bod 3.4 druhý pododsek

                  článok 11 ods. 3 ôsmy pododsek

                  článok 11 ods. 3 bod 3.4 tretí pododsek

                  článok 11 ods. 3 deviaty pododsek

                  článok 11 ods. 3 bod 3.5

                  článok 11 ods. 3 desiaty pododsek

                  článok 12 ods. 1 prvý pododsek prvá a druhá zarážka

                  článok 12 ods. 1 písm. a) a b)

                  článok 12 ods. 1 druhý pododsek

                  článok 12 ods. 2 prvý pododsek

                  článok 12 ods. 2

                  článok 12 ods. 2 druhý pododsek

                  článok 13 ods. 1 prvý pododsek

                  článok 13 ods. 1

                  článok 13 ods. 1 druhý pododsek

                  článok 13 ods. 2

                  článok 13 ods. 2 prvá až štvrtá zarážka

                  článok 13 ods. 3 písm. a) až d)

                  článok 14 ods. 1

                  článok 14 prvý odsek

                  článok 14 ods. 2 prvý pododsek prvá a druhá zarážka

                  článok 14 druhý odsek písm. a) a b)

                  článok 14 ods. 2 druhý pododsek

                  článok 14 tretí odsek

                  články 15, 16 a 17

                  články 15, 16 a 17

                  článok 18 ods. 1

                  —

                  článok 18 ods. 2

                  článok 18

                  —

                  článok 19

                  —

                  článok 20

                  článok 19

                  článok 21

                  príloha I bod 1

                  príloha I bod 1

                  príloha I bod 1.1 prvý pododsek prvá, druhá a tretia zarážka

                  príloha I bod 1.1. prvý pododsek písm. a), b) a c)

                  príloha I bod 1.1 druhý a tretí pododsek

                  príloha I písm. 1.1 druhý a tretí odsek

                  príloha I body 1.1.1 a 1.1.2

                  príloha I body 1.1.1 a 1.1.2

                  príloha I body 1.2, 1.3 a 1.4

                  príloha I body 1.2, 1.3 a 1.4

                  príloha I bod 2 prvý odsek prvá, druhá a tretia zarážka

                  príloha I bod 2 prvý odsek písm. a), b) a c)

                  príloha I bod 2 druhý, tretí a štvrtý odsek

                  príloha I bod 2 druhý, tretí a štvrtý odsek

                  príloha I body 2.1, 3 a 4

                  príloha I body 2.1, 3 a 4

                  príloha II bod 1

                  príloha II bod 1

                  príloha II bod 1.a prvá, druhá a tretia zarážka

                  príloha II bod 1.1 prvý, druhý a tretí odsek

                  príloha II bod 1.b prvý odsek prvá až siedma zarážka

                  príloha II bod 1.2 prvý odsek písm. a) až g)

                  príloha II bod 1.b druhý odsek

                  príloha II bod 1.2 druhý odsek

                  príloha II bod 2 prvý odsek prvá, druhá a tretia zarážka

                  príloha II bod 2 prvý odsek písm. a) b) a c)

                  príloha II bod 2 druhý odsek

                  príloha II bod 2 druhý odsek

                  príloha II bod 3 prvý odsek

                  príloha II bod 3 prvý odsek

                  príloha II bod 3 druhý odsek body i), ii) a iii)

                  príloha II bod 3 druhý odsek písm. a), b) a c)

                  príloha II bod 4

                  príloha II bod 4

                  príloha III body 1, 2 a 3

                  príloha III body 1, 2 a 3

                  príloha III bod 4 prvá, druhá a tretia zarážka

                  príloha III bod 4 písm. a) b) a c)

                  príloha III body 5, 6 a 7

                  príloha III body 5, 6 a 7

                  —

                  príloha IV

                  —

                  príloha V


title: Smernica Komisie 97/32/ES z 11. júna 1997, ktorá prispôsobuje technickému pokroku smernicu Rady 77/539/EHS, týkajúcu sa spätných svetiel motorových vozidiel a ich prípojných vozidielText s významom pre EHP

text:
Dôležité právne oznámenie

|

31997L0032

Úradný vestník L 171 , 30/06/1997 S. 0063 - 0076

		Smernica Komisie 97/32/ESz 11. júna 1997,ktorá prispôsobuje technickému pokroku smernicu Rady 77/539/EHS, týkajúcu sa spätných svetiel motorových vozidiel a ich prípojných vozidiel(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 70/156/EHS zo 6. februára 1970 o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 96/79/EHS [2], a najmä na jej článok 13 ods. 2,so zreteľom na smernicu Rady 77/539/EHS z 28. júna 1977 o aproximácii právnych predpisov členských štátov o spätných svetlách pre motorové vozidlá a ich prípojné vozidlá [3], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 10,keďže smernica 77/539/EHS je jednou zo samostatných smerníc postupu typového schvaľovania ES stanoveného v smernici 70/156/EHS; keďže následne ustanovenia smernice 70/156/EHS, týkajúce sa systémov vozidla, komponentov a samostatných technických jednotiek, platia pre túto smernicu;keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k uvedenej smernici, aby mohlo byť typové schvaľovanie spracovávané na počítači; keďže sa osvedčenie(-a) o typovom schválení uvedené v smernici 77/739/EHS musí(-ia) podľa toho zmeniť;keďže sa musia zjednodušiť postupy, aby sa zachovala ekvivalencia predpokladaná v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Organizácie Spojených národov pri zmene a doplnení uvedených nariadení; keďže ako prvý krok musia byť technické požiadavky smernice 77/539/EHS nahradené požiadavkami nariadenia č. 23 pomocou krížových odkazov;keďže sa uvádza odkaz na smernicu Rady 76/756/EHS [4], naposledy zmenenú a doplnenú smernicou 97/28/ES [5], a na smernicu 76/761/EHS [6], naposledy zmenenú a doplnenú Aktom o pristúpení Rakúska, Fínska a Švédska;keďže opatrenia stanovené v tejto smernici sú v súlade so stanoviskom Výboru pre prispôsobenie sa technickému pokroku, vytvoreným smernicou 70/156/EHS,PRIJALA TÚTO SMERNICU:Článok 1Smernica 77/539/EHS sa týmto mení a dopĺňa takto:1. Článok 1 ods.1 sa nahrádza takto:"1. Členské štáty udelia typové schválenie ES pre komponent každému typu spätného svetlometu, ktorý spĺňa konštrukčné a testovacie požiadavky stanovené v príslušných prílohách."2. Prvý odsek článku 2 sa nahrádza takto:"Každému typu spätného svetlometu, ktorý schválili podľa článku 1, vydajú členské štáty výrobcovi značku typového schválenia ES pre komponent podľa vzoru uvedeného v prílohe I, doplnku 3."3. Článok 4 sa nahrádza takto:"Článok 4Príslušné orgány členských štátov sa postupom stanoveným v článku 4 ods. 6 smernice 70/156/EHS navzájom informujú o každom schválení, ktoré udelili, odmietli udeliť alebo ktoré odobrali podľa tejto smernice."4. Článok 9 sa nahrádza takto:"Článok 9Na účely tejto smernice ‚vozidlo‘ znamená akékoľvek motorové vozidlo určené na prevádzku po ceste s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, a jeho prípojné vozidlá, s výnimkou koľajových vozidiel, poľnohospodárskych a lesných traktorov a všetkých mobilných strojov."5. Prílohy sa nahrádzajú prílohou k tejto smernici.Článok 21. Od 1. januára 1998 alebo, ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov, nesmú členské štáty z dôvodov týkajúcich sa spätných svetlometov:- odmietnuť udeliť typu vozidla alebo typu svetla uvedeného vyššie, typové schválenie ES alebo štátne typové schválenie alebo- zakázať registráciu, predaj alebo uvedenie do prevádzky vozidiel alebo predaj alebo uvedenie do prevádzky spätných svetlometovza predpokladu, že svetlomety spĺňajú požiadavky smernice 77/539/EHS, ktorá bola zmenená a doplnená touto smernicou, a že, pokiaľ ide o vozidlá, sú namontované podľa požiadaviek stanovených v smernici 76/756/EHS.2. Od 1. októbra 1998 členské štáty:- nesmú naďalej udeľovať typové schválenie ES a- môžu odmietnuť udeliť národné typové schváleniena akýkoľvek typ vozidla z dôvodov týkajúcich sa spätných svetlometov a akémukoľvek typu spätného svetlometu, ak nie sú splnené požiadavky smernice 77/539/EHS, zmenené a doplnené touto smernicou.3. Od 1. októbra 1999 sú požiadavky smernice 77/539/EHS, týkajúce sa spätných svetlometov ako komponentov, zmenené a doplnené touto smernicou, platné na účely článku 7 ods. 2 smernice 70/156/EHS.4. Bez zreteľa na odseky 2 a 3 uvedené vyššie musia členské štáty spätným svetlometom určeným ako náhradné diely naďalej udeľovať typové schválenie ES a povoľovať ich predaj a uvedenie do prevádzky podľa predchádzajúcich verzií smernice 77/539/EHS za predpokladu, že- sú určené na montáž do už používaných vozidiel a- spĺňajú požiadavky uvedenej smernice, ktoré boli platné v čase, keď bolo vozidlo prvýkrát zaregistrované.Článok 3Body a prílohy nariadenia č. 23 EHK OSN uvedené v prílohách II, v bode 2.1, sa uverejnia v Úradnom vestníku Európskych spoločenstiev do 1. júla 1997.Článok 41. Členské štáty najneskôr do 1. januára 1998 uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. júli 1997, členské štáty splnia túto povinnosť šesť mesiacov po skutočnom dátume uverejnenia týchto textov. Okamžite o tom budú informovať Komisiu.Členské štáty uplatnia tieto opatrenia od 1. januára 1998 alebo, ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov.Keď členské štáty prijmú uvedené ustanovenia, zahrnie sa do nich odkaz na túto smernicu, alebo ich takýto odkaz bude sprevádzať v prípade ich oficiálneho uverejnenia. Členské štáty určia, ako sa takýto odkaz uvedie.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 5Táto smernica nadobudne účinnosť na dvadsiaty deň odo dňa jej uverejnenia v Úradnom vestníku Európskych spoločenstiev.Článok 6Táto smernica je adresovaná členským štátom.V Bruseli 11. júna 1997Za KomisiuMartin bangemannčlen Komisie[1] Ú. v. ES L 42, 23.2.1970, s. 1.[2] Ú. v. ES L 18, 21.1.1997, s. 7.[3] Ú. v. ES L 220, 29.8.1977, s. 72.[4] Ú. v. ES L 262, 27.9.1976, s. 1.[5] Ú. v. ES L 171, 30.6.1997, s. 1.[6] Ú. v. ES L 262, 27.9.1976. s. 96.--------------------------------------------------PRÍLOHA"ZOZNAM PRÍLOHPRÍLOHA I: | Správne opatrenia pre typové schválenie |Doplnok 1: | Informačný dokument |Doplnok 2: | Osvedčenie o typovom schválení |Doplnok 3: | Vzory značiek typového schválenia ES pre komponent |PRÍLOHA II: | Rozsah platnosti a technické požiadavky |PRÍLOHA ISPRÁVNE OPATRENIA PRI TYPOVOM SCHVÁLENÍ1. ŽIADOSŤ O TYPOVÉ SCHVÁLENIE ES PRE KOMPONENT1.1. Žiadosť o typové schválenie ES pre komponent podľa článku 3 ods. 4 smernice 70/156/EHS typu spätného svetlometu predloží výrobca.1.2. Vzor informačného dokumentu je uvedený v doplnku 1.1.3. Technickej službe zodpovednej za vykonávanie typových schvaľovacích testov sa musí predložiť nasledujúce:1.3.1. Dve vzorky vybavené odporučeným svetlometom alebo svetlometmi. Ak zariadenia nie sú identické, ale sú symetrické a vhodné na montáž jedna na ľavú a druhá na pravú stranu vozidla, môžu byť obe dodané vzorky identické a vhodné na montáž buď iba na pravú, alebo len na ľavú stranu vozidla.2. OZNAČENIE2.1. Zariadenia predložené na typové schválenie ES pre komponent musia byť označené:2.1.1. obchodným názvom alebo značkou výrobcu;2.1.2. ak je to potrebné v záujme zabránenia chybnej montáže spätného svetlometu na vozidlo, slovom ‚TOP’ umiestneným horizontálne na najvrchnejšej časti svietiacej plochy;2.1.3. v prípade svietidiel s vymeniteľnými svetelnými zdrojmi: typ(-y) predpísanej žiarovky;2.1.4. v prípade svietidiel s nevymeniteľnými svetelnými zdrojmi: menovité napätie a výkon vo wattoch.2.2. Tieto označenia musia byť dobre čitateľné a nezmazateľné a musia byť umiestnené na svietiacej ploche alebo na jednej zo svietiacich plôch zariadenia. Keď je zariadenie namontované na vozidle, musia byť viditeľné zvonka.2.3. Na každom zariadení musí byť dostatočne veľké miesto pre značku typového schválenia komponentu. Toto miesto sa vyznačí na výkresoch uvedených v doplnku 1.3. UDELENIE TYPOVÉHO SCHVÁLENIA ES PRE KOMPONENT3.1. Ak sú príslušné požiadavky splnené, udelí sa ES typové schválenie podľa článku 4 ods. 3 a prípadne 4 ods. 4 smernice 70/156/EHS.3.2. Vzor osvedčenia o ES typovom schválení je uvedený v doplnku 2.3.3. Každému schválenému typu spätného svetlometu sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu spätného svetlometu.3.4. Keď sa typové schválenie ES pre komponent požaduje na typ zariadenia na osvetlenie a svetelnú signalizáciu, ktoré obsahuje spätný svetlomet a iné svietidlá, môže sa prideliť jediné ES typové schvaľovacie číslo komponentu za predpokladu, že spätný svetlomet spĺňa požiadavky tejto smernice a že každé z ostatných svietidiel tvoriacich časť zariadenia na osvetlenie a svetelnú signalizáciu, pre ktoré sa ES typové schválenie komponentu požaduje, spĺňa požiadavky príslušnej platnej smernice.4. ZNAČKA TYPOVÉHO SCHVÁLENIA ES4.1. Okrem označenia uvedeného v bode 2.1 musí byť každý spätný svetlomet, zhodný s typom schváleným podľa tejto smernice, označený značkou typového schválenia ES.4.2. Táto značka sa skladá:4.2.1. z obdĺžnika, obklopujúceho malé písmeno ‚e‘, za ktorým nasleduje rozlišovacie číslo alebo písmená členského štátu, ktorý typové schválenie komponentu udelil:1  pre Nemecko2  pre Francúzsko3  pre Taliansko4  pre Holandsko5  pre Švédsko6  pre Belgicko9  pre Španielsko11  pre Spojené kráľovstvo;12  pre Rakúsko13  pre Luxembursko17  pre Fínsko18  pre Dánsko21  pre Portugalsko23  pre GréckoIRL  pre Írsko;4.2.2. zo "základného schvaľovacieho čísla", nachádzajúceho sa tesne pri obdĺžniku a obsiahnutého v časti 4 typového schvaľovacieho čísla uvedeného v prílohe VII smernice 70/156/EHS, pred ktorým sú dve čísla udávajúce poradové číslo pridelené najnovšej väčšej technickej zmene smernice 77/539/EHS k dátumu, v ktorom bolo udelené typové schválenie. V tejto smernici je poradové číslo 00;4.2.3. z doplnkového symbolu vytvoreného písmenami "A" a "R" usporiadanými tak, ako je znázornené na obrázku 1 doplnku 3.4.2.4. Na svietidlách, ktorých uhly viditeľnosti sú asymetrické vzhľadom na referenčnú os v horizontálnom smere, zo šípky smerujúcej na stranu, na ktorej sú fotometrické špecifikácie splnené až do uhla H = 45°.4.3. Značka ES typového schválenia komponentu sa pripevní na rozptylové sklo alebo na jednom z rozptylových skiel svetlometu tak, aby bola nezmazateľná a zreteľne čitateľná aj po namontovaní svetlometov na vozidlo.4.4. Vzory značky ES typového schválenia komponentu sú uvedené v doplnku 3 na obrázku 1.4.5. Keď sa vydá podľa bodu 3.4 vyššie jediné číslo typového schválenia ES pre komponent na typ zariadenia na osvetlenie a svetelnú signalizáciu, ktorý obsahuje spätný svetlomet a iné svietidlá, môže sa pripevniť jediná značka ES typového schválenia komponentu, ktorá sa skladá:4.5.1. z obdĺžnika obklopujúceho malé písmeno ‚e‘, za ktorým nasleduje rozlišovacie číslo alebo písmená členského štátu, ktorý typové schválenie komponentu udelil (pozri bod 4.2.1);4.5.2. zo základného schvaľovacieho čísla (pozri bod 4.2.2, prvá polovica vety);4.5.3. prípadne z požadovanej šípky, pokiaľ ide o súpravu svietidiel ako celok.4.6. Táto značka sa môže umiestniť kdekoľvek na svietidlách, ktoré sú skupinové, združené alebo vzájomne zlúčené za predpokladu, že4.6.1. je viditeľná po namontovaní svietidiel;4.6.2. žiadny z komponentov skupinových, združených alebo vzájomne zlúčených svietidiel, cez ktorý prechádza svetlo sa nemôže odstrániť bez toho, aby nebola súčasne odstránená aj schvaľovacia značka.4.7. Pre každé svietidlo sa vyznačí príslušný identifikačný symbol zodpovedajúci každej smernici, podľa ktorej bolo číslo ES typového schválenia komponentu udelené, spolu s poradovým číslom (pozri bod 4.2.2, druhá polovica vety) a podľa potreby písmeno ‚D‘ a požadovaná šípka:4.7.1. buď na príslušnej ploche výstupu svetla;4.7.2. alebo v skupine tak, aby každé zo skupinových, združených alebo vzájomne zlúčených svietidiel mohlo byť jasne identifikované.4.8. Rozmery komponentov tejto značky nesmú byť menšie než minimálne rozmery špecifikované pre jednotlivé značky rôznymi smernicami, podľa ktorých bolo udelené typové schválenie ES pre komponent.4.9. Príklady značky typového schválenia ES pre komponent na svietidlá, ktoré sú skupinové, združené alebo vzájomne zlúčené s inými svietidlami, sú uvedené v doplnku 3, na obrázku 2.5. MODIFIKÁCIE TYPU A ZMENY SCHVÁLENIA5.1. V prípade modifikácií typu schváleného podľa tejto smernice platia ustanovenia článku 5 smernice 70/156/EHS.6. ZHODA VÝROBY6.1. Vo všeobecnosti sa opatrenia na zabezpečenie zhody výroby prijmú v súlade s ustanoveniami uvedenými v článku 10 smernice 70/156/EHS.6.2. Každý spätný svetlomet má spĺňať fotometrické podmienky stanovené v bodoch 6 a 8 [1]. V prípade zariadenia náhodne odobratého zo sériovej výroby musia byť však požiadavky na minimálnu svietivosť vyžarovaného svetla (merané so štandardnou žiarovkou, ako je uvedené vyššie v bode 7 vyššie [2]) limitované v každom príslušnom smere na 80 % minimálnej hodnoty stanovenej v bode 6 [3].Doplnok 1Nasledujúce informácie, pokiaľ prichádzajú do úvahy, musia byť dodané trojmo a musia obsahovať zoznam. Akékoľvek výkresy musia byť dostatočne podrobné, dodané vo vhodnej mierke na formáte A4, alebo musia byť zložené na formát A4. Prípadné fotografie musia byť dostatočne podrobné.Ak systémy, komponenty alebo samostatné technické jednotky majú elektronicky riadené funkcie, musia byť dodané informácie týkajúce sa ich výkonu.0. VŠEOBECNÉ INFORMÁCIE0.1. Značka (obchodný názov výrobcu): …0.2. Typ a všeobecné obchodné označenie(-ia): …0.5. Názov a adresa výrobcu: …0.7. V prípade komponentov a samostatných technických jednotiek …umiestnenie a spôsob pripevnenia ES schvaľovacej značky: …0.8. Adresa(-y) montážneho(-ych) závodu(-ov): …1. POPIS ZARIADENIA1.1. Typ zariadenia: …1.1.1. Funkcia(-e) zariadenia: …1.1.2. Kategória alebo trieda zariadenia: …1.1.3. Farba vyžarovaného alebo odrážaného svetla: …1.2. Dostatočne podrobné výkresy umožňujúce identifikáciu typu zariadenia a zobrazujúce …1.2.1. v akej geometrickej polohe sa má zariadenie montovať na vozidlo (neplatí pre svetlo na osvetlenie zadnej registračnej tabuľky): …1.2.2. os pozorovania považovaná v testoch za referenčnú os (horizontálny uhol H = 0°, vertikálny uhol V = 0°) a bod považovaný v uvedených testoch za referenčný stred (neplatí pre odrazové sklá a svetlá na osvetlenie zadnej registračnej tabuľky): …1.2.3. miesto určené pre značku ES typového schválenia komponentu: …1.2.4. pri svetlách na osvetlenie zadnej registračnej tabuľky, v akej geometrickej polohe sa má zariadenie montovať vzhľadom na miesto, ktoré zaberá registračná tabuľka a obrys príslušnej osvetlenej plochy:…1.2.5. pri svetlometoch a prednom hmlovom svetlomete, čelný pohľad na svietidlá s podrobnosťami o ryhovaní rozptylového skla, ak je, a priečny rez: …1.3. Stručný technický popis udávajúci najmä, s výnimkou svietidiel s nevymeniteľnými zdrojmi svetla, kategóriu alebo kategórie predpísaných zdrojov svetla, ktoré musia patriť medzi kategórie obsiahnuté v smernici 76/761/EHS (neplatí pre odrazové sklá): …1.4. Špecifické informácie: …1.4.1. Pri svetlách na osvetlenie zadnej registračnej tabuľky údaj o tom, či je zariadenie určené na osvetlenie širokej/vysokej/širokej aj vysokej tabuľky: …1.4.2. Pri svetlometoch, …1.4.2.1. informácia o tom, či je svetlomet určený pre stretávacie svetlo aj diaľkové svetlo, alebo len pre jednu z týchto funkcií: …1.4.2.2. v prípade, že svetlomet je určený pre stretávacie svetlo, informáciu o tom, či je určený pre ľavostrannú i pravostrannú premávku alebo buď pre ľavostrannú, alebo len pre pravostrannú premávku: …1.4.2.3. ak je svetlomet vybavený nastaviteľným odrážačom, vyznačenie montážnej(-ych) polohy (polôh) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(-ách): …1.4.3. Pri obrysových svetlách, brzdových svetlách a ukazovateľoch smeru, …1.4.3.1. či sa zariadenie môže používať aj v súprave dvoch svietidiel rovnakej kategórie: …1.4.3.2. v prípade zariadenia s dvoma hladinami svietivosti (brzdové svetlá a ukazovatele smeru kategórie 2b), schéma usporiadania a špecifikácia charakteristík systému zabezpečujúceho dve hladiny svietivosti: …1.4.4. Pri spätných odrazových sklách stručný popis udávajúci technické špecifikácie materiálov odrazovej optickej jednotky: …1.4.5. Pri spätných svetlometoch údaj o tom, či je zariadenie určené na montáž na vozidlo výhradne vo dvojici: …Doplnok 2OSVEDČENIE O ES TYPOVOM SCHVÁLENÍPečiatka orgánuOznámenie týkajúce sa:- typového schválenia [1]- rozšírenia typového schválenia [2]- odmietnutia typového schválenia [3]- odobratia typového schválenia [4]typu vozidla/komponentu/samostatnej technickej jednotky [5] vzhľadom na smernicu…/…/EHS, naposledy zmenenú a doplnenú smernicou…/…/ESČíslo typového schválenia: …Dôvod rozšírenia: …ČASŤ I0.1. Značka (obchodný názov výrobcu): …0.2. Typ a všeobecný(-é) obchodný(-é) popis(-y): …0.3. Prostriedky identifikácie typu, ak sú vyznačené na vozidle/komponente//samostatnej technickej jednotke [6], [7]: …0.3.1. Umiestnenie takéhoto označenia:0.4. Kategória vozidla [8], [9]: …0.5. Názov a adresa výrobcu: …0.7. V prípade komponentov a samostatných technických jednotiek umiestnenie a spôsob pripevnenia značky ES typového schválenia: …0.8. Adresa(-y) montážneho(-ych) závodu(-ov): …ČASŤ II1. Doplňujúce informácie (ak je to vhodné): pozri dodatok2. Technická služba, zodpovedná za vykonanie testov: …3. Dátum protokolu o teste: …4. Číslo protokolu o teste: …5. Poznámky (pokiaľ sú): pozri dodatok6. Miesto: …7. Dátum: …8. Podpis: …9. Prikladá sa číslo informačnej zložky uloženej schvaľovacím orgánom, ktorá sa môže na požiadanie poskytnúť.1. DOPLNKOVÉ INFORMÁCIE1.1. Ak je to vhodné, uviesť pre každé svietidlo1.1.1. Kategóriu(-e) zariadenia(-í): …1.1.2 Počet a kategóriu zdrojov svetla (neplatí pre odrazové sklá) [10]1.1.3. Farbu vyžarovaného alebo odrážaného svetla: …1.1.4. Schválenie udelené zariadeniu používanému výhradne ako náhradný diel na vozidlách, ktoré sú už v prevádzke: Áno/Nie [11]…1.2. Špecifické informácie pre niektoré typy zariadenia na osvetlenie a svetelnú signalizáciu …1.2.1. Pri spätných odrazových sklách: Izolovane od/Ako časti súpravy zariadení [12]…1.2.2. Pri svetlách na osvetlenie zadnej registračnej tabuľky: Zariadenie na osvetlenie širokej/vysokej tabuľky [13]…1.2.3. Pri svetlometoch: Ak je svetlomet vybavený nastaviteľným odrážačom, montážna(-e) poloha(-y) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(-ách): …1.2.4. Pri spätných svetlometoch: Toto zariadenie sa montuje na typ vozidla výhradne ako časť dvojice: Áno/Nie [14]…5. POZNÁMKY5.1. Výkresy5.1.1. Pri svetlách na osvetlenie zadnej registračnej tabuľky: pripojený výkres č… zobrazuje geometrickú polohu, v akej sa má zariadenie namontovať vo vzťahu k miestu určenému pre registračnú tabuľku a obrys príslušnej osvetlenej plochy.5.1.2. Pri odrazovom skle: pripojený výkres č… zobrazuje geometrickú polohu, v akej sa má zariadenie namontovať na vozidlo.5.1.3. Pri všetkých ostatných zariadeniach na osvetlenie a svetelnú signalizáciu: pripojený výkres č… zobrazuje geometrickú polohu, v akej sa má zariadenie namontovať na vozidlo, referenčnú os a referenčný stred zariadenia;5.2. Pri svetlometoch: spôsob prevádzky počas testu (bod 5.2.3.9 prílohy I k smernici 76/761/EHS): …Doplnok 3VZORY ZNAČIEK TYPOVÉHO SCHVÁLENIA ES PRE KOMPONENT+++++ TIFF +++++Zariadenie označené značkou ES typového schválenia komponentu zobrazenou vyššie je spätný svetlomet, typovo schválený v Nemecku (e1) podľa tejto smernice (00) pod základným schvaľovacím číslom 1471. Šípka ukazuje stranu, na ktorej sú fotometrické špecifikácie splnené až do uhla 45o H.+++++ TIFF ++++++++++ TIFF ++++++++++ TIFF +++++Poznámky:Tri vzory schvaľovacích značiek, vzory A, B a C, predstavujú tri možné varianty označenia zariadenia na osvetlenie a svetelnú signalizáciu v prípade, keď dve a viac svietidiel sú časťou rovnakej súpravy skupinových, združených alebo vzájomne zlúčených svietidiel. Táto schvaľovacia značka udáva, že zariadenie bolo schválené v Nemecku (e1) pod základným schvaľovacím číslom 1712 a zahŕňa:Odrazové sklo triedy IA schválené podľa smernice 76/757/EHS, číslo série zmeny 02;Zadný ukazovateľ smeru kategórie 2a, schválený podľa smernice Rady 76/759/EHS (Ú. v. ES L 262, 27. 9. 1976, s. 32);Zadné červené obrysové svetlo (R), schválené podľa prílohy II k smernici Rady 76/758/EHS (Ú. v. L 262, 27. 9. 1976, s. 70), číslo série zmeny 02;Zadné hmlové svetlo (F), schválené podľa smernice Rady 77/538/EHS (Ú. v. ES L 262, 27. 9. 1976, s. 54);Spätný svetlomet (AR), schválený podľa smernice 77/539/EHS, číslo série zmeny 00;Brzdové svetlo s dvoma hladinami svietivosti (S2), schválené podľa prílohy II k smernici 76/758/EHS, číslo série zmeny 02;Svetlo na osvetlenie zadnej registračnej tabuľky (L), schválené podľa smernice Rady 76/760/EHS (Ú. v. ES L 262, 27. 9. 1976, s. 85), číslo série zmeny 00.PRÍLOHA IIROZSAH PLATNOSTI A TECHNICKÉ POŽIADAVKY1. ROZSAH PLATNOSTITáto smernica sa vzťahuje na spätné svetlomety motorových a ich prípojných vozidiel.2. TECHNICKÉ POŽIADAVKY2.1. Platia technické požiadavky uvedené v bodoch 1, 5 až 8 a prílohách 3 a 4 nariadenia EHK OSN č. 23, ktoré pozostávajú z konsolidovaného znenia nasledujúcich dokumentov:- nariadenie v pôvodnom znení (00), zahŕňajúce doplnky 1 až 4 k nariadeniu č. 23 a korekciu [1];- doplnok 5 k nariadeniu č. 23 [2];okrem nasledujúceho:2.1.1. Odkaz na ‚nariadenie č. 48‘ sa rozumie ako odkaz na ‚smernicu 76/756/EHS‘.2.1.2. Odkaz na ‚nariadenie č. 37‘ sa rozumie ako odkaz na ‚prílohu VII k smernici 76/761/EHS‘.2.1.3. V predposlednom odseku bodu 6.4 sa veta ‚(pozri odsek 2 tohto nariadenia)‘ rozumie ako ‚(pozri doplnok 1 prílohy I k tejto smernici)‘.2.1.4. V bode 6.4 v poslednom odseku sa veta ‚stanovisko v bode 11. "Poznámky" k formuláru oznámenia (pozri prílohu 1 k tomuto nariadeniu)‘ rozumie ako ‚stanovisko v dodatku k osvedčeniu o typovom schválení (pozri doplnok 2 prílohy I k tejto smernici)‘."[1] Dokumentov uvedených v bode 2.1 prílohy II k tejto smernici.[2] Dokumentov uvedených v bode 2.1 prílohy II k tejto smernici.[3] Dokumentov uvedených v bode 2.1 prílohy II k tejto smernici.[1] Nehodiace sa prečiarknuť.[2] Nehodiace sa prečiarknuť.[3] Nehodiace sa prečiarknuť.[4] Nehodiace sa prečiarknuť.[5] Nehodiace sa prečiarknuť.[6] Nehodiace sa prečiarknuť.[7] Ak prostriedky identifikácie typu obsahujú znaky, ktoré nie sú relevantné popisu vozidla, komponentu alebo samostatnej technickej jednotky, pre ktoré platí toto osvedčenie o typovom schválení, také znaky majú byť v dokumentácii zastúpené symbolom: "?" (napr. ABC??123??).[8] Nehodiace sa prečiarknuť.[9] Ako je definované v prílohe II A k smernici 70/156/EHS.[10] Pri svietidlách s nevymeniteľnými zdrojmi svetla uviesť počet zdrojov a celkový výkon vo wattoch.[11] Nehodiace sa prečiarknuť.[12] Nehodiace sa prečiarknuť.[13] Nehodiace sa prečiarknuť.[14] Nehodiace sa prečiarknuť.[1] [2] --------------------------------------------------


Dôležité právne oznámenie

|

31985L0146

Smernica Komisie z 31. januára 1985, ktorá prispôsobuje technickému pokroku smernicu 73/362/EHS o aproximácii právnych predpisov členských štátov týkajúcich sa dĺžkových mier

Úradný vestník L 054 , 23/02/1985 S. 0029 - 0033 Fínske špeciálne vydanie: Kapitola 13 Zväzok 14 S. 0152  Španielske špeciálne vydanie: Kapitola 13 Zväzok 18 S. 0198  Švédske špeciálne vydanie: Kapitola 13 Zväzok 14 S. 0152  Portugalské špeciálne vydanie Kapitola 13 Zväzok 18 S. 0198  CS.ES Kapitola 13 Zväzok 008 S. 7  ET.ES Kapitola 13 Zväzok 008 S. 7  HU.ES Kapitola 13 Zväzok 008 S. 7  LT.ES Kapitola 13 Zväzok 008 S. 7  LV.ES Kapitola 13 Zväzok 008 S. 7  MT.ES Kapitola 13 Zväzok 008 S. 7  PL.ES Kapitola 13 Zväzok 008 S. 7  SK.ES Kapitola 13 Zväzok 008 S. 7  SL.ES Kapitola 13 Zväzok 008 S. 7

		Smernica Komisiez 31. januára 1985,ktorá prispôsobuje technickému pokroku smernicu 73/362/EHS o aproximácii právnych predpisov členských štátov týkajúcich sa dĺžkových mier(85/146/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady č. 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly [1], naposledy zmenenú a doplnenú smernicou 83/575/EHS [2], najmä na jej článok 17,keďže smernica Rady 73/362/EHS [3], zmenená a doplnená smernicou 78/629/EHS [4], by mala byť zmenená a doplnená v súlade s technickým pokrokom v danej oblasti;keďže rámcová smernica 71/316/EHS bola zmenená a doplnená so zreteľom na technický pokrok pri výrobe meracích prístrojov, takže umožňuje štatistické kontroly na účel prvotného overovania EHS, a v súlade s postupmi stanovenými v osobitných smerniciach; keďže je preto potrebné doplniť prílohu osobitnej smernice 73/362/EHS, aby sa stanovil postup týchto kontrol;keďže je v zmysle týchto dodatkov je potrebné bližšie špecifikovať podmienky pre udeľovanie typového schválenia a prvotného overenia EHS pre dĺžkové miery;keďže ustanovenia tejto smernice sú v súlade so stanoviskom Komisie k novelizácii smerníc vzhľadom na technický pokrok, aby sa odstránili prekážky obchodu s meracími prístrojmi,PRIJALA TÚTO SMERNICU:Článok 11. Body 2.1, 7.1., 7.4 a 8 sa týmto upravujú v súlade s príslušnými bodmi prílohy k tejto smernici.2. Príloha smernice sa týmto doplňuje o body 10, 11 a 12.Článok 2Členské štáty prijmú príslušné zákony, iné právne predpisy a správne opatrenia v zmysle tejto smernice k 1. januáru 1986 a budú o tom informovať Komisiu.Článok 3Táto smernica je adresovaná členským štátom.V Bruseli 31. januára 1985Za KomisiuCockfieldpodpredseda[1] Ú. v. ES L 202, 6.9.1971, s. 1.[2] Ú. v. ES L 332, 28.11.1983, s. 43.[3] Ú. v. ES L 335, 5.12.1973, s. 56.[4] Ú. v. ES L 206, 29.7.1978, s. 8.--------------------------------------------------PRÍLOHA2.1. Za normálnych podmienok používania pri teplote 8 oC nad alebo pod hodnotou referenčnej teploty nesmú byť odchýlky v dĺžke väčšie, ako sú najväčšie povolené chyby.7. Najväčšie povolené chybyDĺžkové miery definované v tejto smernici sa rozdeľujú podľa stupňa ich presnosti do troch tried: I, II a III.7.1. Najväčšia povolená chyba kladná alebo zápornáa) na menovitej dĺžke alebob) na akejkoľvek vzdialenosti medzi dvomi nekonzekutívnymi značkami stupnice je vyjadrená v milimetroch ako funkcia danej dĺžky vzorcom (a + b L), kde:- L je daná dĺžka zaokrúhlená na nasledujúce celé metre smerom hore,- "a"a"b"sú koeficienty určené pre každú triedu presnosti podľa nasledujúcej tabuľky:Trieda presnosti | a | b |I | 0,1 | 0,1 |II | 0,3 | 0,2 |III | 0,6 | 0,4 |7.4. Najväčšia povolená chyba pre používané miery sa rovná dvojnásobku najväčšej povolenej chyby pri prvotnom overovaní EHS.8. Značky prvotného overenia EHS8.1. Miesto pre značku prvotného overenia EHS je vyhradené na začiatku dĺžkovej miery alebo na pripojenej ploche tak, aby bolo možné pripojiť značku prvotného overovania EHS.8.2. Značky musia byť pripevnené v súlade s podmienkami bodu 3.1. prílohy II k smernici Rady 71/316/EHS z 26.júla 1971 v zmysle jej poslednej úpravy smernicou Rady 83/575/EHS z 25. októbra 1983.8.3. Na rozdiel od bodu 3.1. však značka prvotného overenia EHS môže pozostávať z malého písmena "e" v šesťuholníku, ktoré v hornej polovici obsahuje veľké písmeno alebo veľké písmená identifikujúce členský štát, kde sa prvotné overenie vykonalo, a v dolnej polovici rok overenia. Príklad takejto značky je uvedený v bode 12.8.4. Výber jedného alebo druhého vzoru značky sa ponecháva na rozhodnutie príslušného úradu zodpovedného za prvotné overovanie EHS.10. Typové schválenie a prvotné overenie EHSTypové schválenie a prvotné overenie dĺžkových mier hmotných sa vykonáva v súlade s postupmi stanovenými v smernici 71/316/EHS.10.1. Skúška pri typovom schvaľovaní EHSOkrem preštudovania dokumentácie skúška pozostáva z kontroly, či predložená vzorka je v súlade s bodmi 2,3, 4, 5, 6 (okrem bodu 6.4), 7,8 a 9.10.2. Kontroly pri prvotnom overovaní EHS10.2.1. Kontroly pri prvotnom overovaní EHS sa vykonávajú buď na všetkých predložených dĺžkových mierach, alebo na sériách, v ktorých sú dĺžkové miery zahrnuté v súlade s bodom 11.10.2.2. Kontrola pri prvotnom overovaní EHS pozostáva z vizuálnej obhliadky dĺžkovej miery, či sa táto zhoduje so schváleným typom; ide najmä o podmienky bodov 3.6, 4.1 a 4.3.10.2.3. Je taktiež potrebné overiť, či dĺžková miera náležite spĺňa požiadavky na najväčšie povolené chyby pre menovitú dĺžku pri zohľadnení, ak je to potrebné, ustanovení bodu 9.5.10.2.4. Okrem toho na piatich náhodne vybraných miestach dĺžkovej miery sa skontroluje:- vzdialenosť medzi dvomi nesusediacimi značkami stupnice,- dĺžka dielika stupnice,- rozdiel medzi dĺžkou dvoch za sebou idúcich dielikov stupnice,na účel overenia, či tieto hodnoty vyhovujú podmienkam bodov 7.1 b), 7.2.1. a 7.2.2. a pri zohľadnení, ak je to potrebné, ustanovení bodov 7.3 a 9.3.Ak je to na základe skúšok opodstatnené, môže príslušný úrad znížiť alebo zvýšiť počet skúšok.10.2.5. Všetky uvedené skúšky sa vykonávajú v referenčných podmienkach špecifikovaných v bode 7.5.11. Štatistická kontrola uplatňovaná pri prvotnom overovaní EHSAk sa dĺžkové miery vyrábajú v sériách a pracovník zodpovedný za ich predkladanie na prvotné overovanie EHS uvedie, že už boli náležite prekontrolované, predložia sa tieto série na základe jeho žiadosti na štatistickú kontrolu ich vlastností, a to za týchto podmienok:11.1. Všeobecné podmienky11.1.1. SériaSéria sa skladá z dĺžkových mier, ktoré:- sú rovnakého vzoru,- patria do tej istej triedy presnosti,- sú vyrobené tou istou technológiou.Veľkosť série je počet dĺžkových mier v nej obsiahnutých. Najväčšia séria pre prvotné overenie EHS je 10000 kusov.11.1.2. VzorkaVzorka sa skladá z dĺžkových mier náhodne vybraných zo série. Počet dĺžkových mier vo vzorke sa nazýva veľkosť vzorky.11.1.3. Štatistická kontrola vlastnostíŠtatistická kontrola vlastností je kontrola, pri ktorej sa dĺžkové miery vo vzorke rozdeľujú na chybné a nie chybné v súlade s požiadavkami tejto smernice.11.1.4. Obmedzený stupeň kvality (LQ5)Obmedzený stupeň kvality je stupeň kvality predloženej série, ktorému zodpovedá v rámci danej vzorkovej osnovy 5 % pravdepodobnosti uznania.11.1.5. Prijateľný stupeň kvality (SQL)Normálny stupeň kvality je stupeň kvality série, ktorý zodpovedá 95 % možnosti prijatia.11.1.6. Počet potrebný na uznaniePri štatistickej kontrole vlastností je počet potrebný na uznanie série najväčší počet zistených chybných výrobkov v kontrolovanej vzorke, pri ktorom je ešte možné kontrolovanú sériu uznať.11.1.7. Počet na zamietnutiePri štatistickej kontrole vlastností je to počet chybných kusov vo vzorke, ktorého prekročenie znamená zamietnutie série.11.1.8. Jednoduchá osnova vzorkovaniaPočet jednotlivých kontrolovaných mier sa musí rovnať veľkosti vzorky podľa toho, ako ju špecifikuje osnova. Ak počet chybných kusov vo vzorke je menší alebo sa rovná počtu, pri ktorom je možné sériu uznať, znamená to, že séria bude uznaná. Ak je počet chybných zistených kusov vo vzorke väčší ako je prijateľný počet na zamietnutie alebo sa tomuto číslu rovná, séria sa zamietne.11.1.9. Dvojitá osnova vzorkovaniaPočet jednotlivých kontrolovaných mier sa musí rovnať veľkosti prvej vzorky tak, ako to špecifikuje osnova. Ak je počet chybných mier zistených v prvej vzorke menší alebo rovnaký ako je počet potrebný na uznanie série, séria sa uzná. Ak je počet chybných mier zistený v prvej vzorke väčší alebo sa rovná počtu chybných kusov, ktorý predurčuje sériu na neuznanie, séria sa zamietne. Ak číslo vyjadrujúce počet zistených chybných mier spadá do rozmedzia medzi prvým počtom na uznanie a prvým počtom na zamietnutie, je potrebné prekontrolovať druhú vzorku, ktorej veľkosť je v osnove stanovená. Počet chybných kusov zistených v prvej a druhej vzorke sa spočíta. Ak ich súčet je menší alebo rovnaký, ako je ešte prijateľný počet chybných kusov platný pre druhú osnovu, séria sa uzná. Ak je súčet chybných mier väčší alebo sa rovná počtu chybných kusov, ktorý sa už pri druhej osnove zamieta, séria sa neuzná.11.2. Metódy kontrolyOrgány vykonávajúce kontrolu sa rozhodnú pre jednu z nasledujúcich dvoch metód kontroly.Prvá metóda, ďalej nazývaná len metóda "A", obsahuje jednoduché schémy, druhá, nazývaná metóda "B", viacnásobné schémy kontroly. Kontrola pozostáva zo spočítania chybných mier v odobranej vzorke.11.2.1. Pri metóde "A" si zvolí kontrolný orgán pre prijatie alebo zamietnutie predloženej série vzorkovú osnovu s nasledujúcimi charakteristikami:- SQL - štandardná úroveň kvality od 0,40 do 0,90 %,- LQ 5 - obmedzená úroveň kvality od 4,0 do 6,5 %.Príklady vzorkových osnov:Jednoduchá osnova| Počet vzoriek | Počet na prijatie | Na odmietnutie | LQ 5 | SQL |a | 80 | 1 | 2 | 5,8 | 0,44 |b | 125 | 2 | 3 | 5,0 | 0,65 |Dvojitá osnova| Počet vzoriek | Celkový počet | Počet na prijatie | Na odmietnutie | LQ5 | SQL |a | Prvá vzorka | 50 | 50 | 0 | 2 | 5,8 | 0,44 |Druhá vzorka | 50 | 100 | 1 | 2 |b | Prvá vzorka | 80 | 80 | 0 | 3 | 5,0 | 0,65 |Druhá vzorka | 80 | 160 | 3 | 4 |Ak je séria zamietnutá, zodpovedný orgán vykoná 100 % kontrolu tejto série alebo prijme potrebné opatrenia na to, aby sa miery z tejto série v takejto podobe nedostali do predaja.11.2.2. Pri využití metódy "B" používa kontrolný orgán na prijatie alebo odmietnutie série osnovy v súlade s touto tabuľkou:Vzorkové osnovyPoradie | Počet | Počet na prijatie | Počet na odmietnutie |1 | 70 | 0 | 1 |2 | 85 | 0 | 1 |3 | 105 | 0 | 1 |4 | 120 | 0 | 1 |Ak bola séria uznaná, ďalšia predložená vzorka sa skontroluje pod číslom 1 v poradí predloženia.Ak bola séria odmietnutá, príslušný orgán podnikne opatrenia na zabránenie tomu, aby sa miery z tejto série dostali v tejto podobe na trh a osoba zodpovedná za predkladanie mier na prvotné overenie EHS môže predložiť na kontrolu buď túto sériu, alebo inú. Séria sa ihneď podrobí kontrole podľa poradia, ale ak táto séria nie je uznaná po štvrtej kontrole, musí zodpovedný orgán vykonať 100 % kontrolu tejto série.11.3. Dôsledky častého odmietnutia sériíAk dochádza k častému odmietnutiu sérií, môže zodpovedný orgán nariadiť štatistické kontroly. Ak po tom, čo na nedostatky v kvalite bol upozornený držiteľ typového schválenia EHS nedôjde k zlepšeniu kvality, je možné v súlade s článkom 7 smernice 71/316/EHS začať konanie na odobratie typového schválenia EHS.12. Príklad značky prvotného overenia EHS opísanej v bode 8.3.+++++ TIFF +++++--------------------------------------------------